**גמלת סיעוד בכסף במקום שירותים**

נכתב ע"י: נחמן גילעד, מנכ"ל גיל עד עו"ז לסיעוד בע"מ | 18.12.2012

זכאי גמלת סיעוד שמקום מגוריהם נכלל במסגרת ניסוי שנעשה ב-9 סניפי משרד הפנים: נהריה, טבריה, רמת גן, בני ברק, ירושלים, אשדוד, אשקלון, חולון ונתניה, חלקם אינם מודעים לאפשרות שניתנה להם: לבחור באחד משני מסלולים להעסקת עובד זר בענף הסיעוד, מסלול גמלה בכסף או מסלול גמלת שירותים. גם אם קיימת מודעות לאפשרויות הבחירה בין המסלולים, לעיתים אין בידי המטופלים מספיק מידע לצורך עריכת השוואה כלכלית בין שתי החלופות.  **במאמר זה נביא נתונים להשוואה וכן נחשב את נקודת האיזון הכלכלית בין 2 המסלולים. בנוסף נחשב את הרווח הכספי שנותר בידי המטופל במסלול גמלה בכסף, כך שבחירתו באחד משני הסלולים תתקבל גם על בסיס כלכלי**.   
יחד עם הנתונים הכלכליים שבידיו ישקול המטופל גם את הנסיבות האישיות האופייניות לו (מידת הסיוע מבני משפחה, מידת התלות בעזרת הזולת וכיו"ב), ואז ייטיב להחליט באשר למסלול האופטימלי עבורו.

**התועלת הכלכלית במעבר לגמלה בכסף איננה מוטלת בספק וערכי התוספת הכספית למעסיק עובד זר נעים בין 247 לבין 690 ₪ לחודש, בהתאם לשיעור הגמלה שנקבע למטופל.**

* **ערכי גמלת סיעוד למעסיקים עובד זר או עובד ישראלי**
* - מי שתלויים במידה רבה מאוד בעזרת הזולת ברוב פעולות היום יום ברוב שעות היממה ומעסיקים עובד ישראלי מקבלים כיום 3,004 ₪ בחודש, ומי מהם שהכנסותיהם גבוהות מקבלים 1,503 (כמחצית). אך אם במקום עובד ישראלי יעסיקו עובד זר תופחת הגמלה ל- 2,543 ₪ ו- 1,272 ₪ (כמחצית) בהתאמה.  
  - מי שתלויים לחלוטין בעזרת הזולת בכל פעולות היום יום בכל שעות היממה או הזקוקים להשגחה מתמדת, ומעסיקים עובד ישראלי מקבלים כיום 3,462 ₪ בחודש, ומי מהם שהכנסותיהם גבוהות מקבלים 1,731 (כמחצית). אך אם במקום עובד ישראלי יעסיקו עובד זר תופחת הגמלה ל- 2,848 ₪ ו- 1,424 ₪ (כמחצית) בהתאמה.   
  ראוי לציין כי במאמר זה נתמקד במידת הכדאיות לקבלת גמלת סיעוד בכסף בידי המעסיק לצורך תשלום שכר לעובד זר וכי הצגת גמלה בשירותים למעסיק עובד ישראלי הינה לצורך השלמת מידע בלבד, כדלהלן:

|  |  |  |  |  |  |
| --- | --- | --- | --- | --- | --- |
|  |  | **גמלה בכסף למעסיק עובד זר** | | **גמלה בשירותים למעסיק עובד ישראלי** | |
| רמת התלות | שיעור הגמלה | מס' שעות שבועיות לטיפול | סכום גמלה | מס' שעות שבועיות לטיפול | סכום גמלה |
| בעזרת הזולת | שנקבע למטופל | בבית באמצעות חב' סיעוד | בכסף | בבית באמצעות חב' סיעוד | בכסף |
| תלוי במידה | 150% | 16.00 | 2,543 | 19.00 | 3,004 |
| רבה מאוד | 75% | 8.00 | 1,272 | 9.50 | 1,503 |
| תלוי לחלוטין | 168% | 18.00 | 2,848 | 22.00 | 3,462 |
|  | 84% | 9.00 | 1,424 | 11.00 | 1,731 |

* טבלה א'  
  מעודכן לשנת 2012 על סמך הנתונים מתוך [אתר המל"ל](http://www.btl.gov.il/benefits/Long_Term_Care/siudBekesef/Pages/efsharuyotHabchira.aspx)
* **חישוב תשלום חברת כח אדם לעובד זר בענף הסיעוד**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  | **תשלום חברת כ"א בענף הסיעוד לעובד זר** | | | | | | |  | | **מידת** | **שעות** | |
|  |  |  | כתלות בתעריף שעתי ובמס' שעות שבועיות\* | | | | | | |  |  | | **תלות** | **שבועיות** | |
| 2,645 | 2,579 | 2,513 | 2,447 | 2,381 | 2,315 | 2,249 | 2,182 | 2,116 | 2,050 | 1,984 | 1,918 | | 150% | 16 | |
| 1,323 | 1,290 | 1,257 | 1,223 | 1,190 | 1,157 | 1,124 | 1,091 | 1,058 | 1,025 | 992 | 959 | | 75% | 8 | |
| 2,976 | 2,902 | 2,827 | 2,753 | 2,678 | 2,604 | 2,530 | 2,455 | 2,381 | 2,306 | 2,232 | 2,158 | | 168% | 18 | |
| 1,488 | 1,451 | 1,414 | 1,376 | 1,339 | 1,302 | 1,265 | 1,228 | 1,190 | 1,153 | 1,116 | 1,079 | | 84% | 9 | |
| **40** | **39** | **38** | **37** | **36** | **35** | **34** | **33** | **32** | **31** | **30** | **29** | **תעריף** **שעתי כולל זכויות סוציאליות** | | |

* בתלוש השכר החודשי המונפק לעובד ע"י חברת כ"א מוצג הרכב שעת עבודה. שכר שעת עבודה מורכב משכר בסיס, תוספת סיעוד ורכיבי זכויות סוציאליות: הבראה, וחופשה שנתית, שסכומם שווה לתעריף שעת עבודה לעובד זר בענף הסיעוד. בדר"כ שכר שעתי זה נע כיום בין 27 ₪ לשעה לבין 31 ₪ לשעה. חישוב תשלום שכר חודשי שמשלמת חברת כ"א לעובד הזר נערך ע"י מחבר המאמר כתלות בתעריף שעתי מ- 29 עד 40 ₪ לשעה, והתוצאות מרוכזות בטבלה ב' כדלהלן:
* טבלה ב'
* \* הסבר בנספח א'

**למי שתלוי במידה רבה מאוד בעזרת הזולת, נקודת האיזון תתקיים בתעריף שעתי של 38.45 ₪ ולמי שתלוי לחלוטין בעזרת הזולת, נקודת האיזון תתקיים בתעריף שעתי של 38.28 ₪ כי רק בתעריפים אלו גמלת סיעוד בשירותים שווה לסכום הגמלה בכסף. מכאן נובע שאם התעריף השעתי המשולם לעובד הזר נמוך יותר, כדאי למטופל לקבל גמלת סיעוד בכסף. ראוי לציין שנקודת האיזון לא כוללת את ניצולי השואה הזכאים ל- 9 שעות שבועיות נוספות כי ניתן לקבלן רק בדרך של גמלה בשירותים.**

**נקודת האיזון**

נקודת האיזון היא אותה נקודה שבה גמלת הסיעוד בכסף שווה לגמלת הסיעוד בשירותים לפי מידת התלות ושיעור הגמלה שנקבעו למטופל זכאי חוק סיעוד.

ניתן לאתר בקלות את מיקומה של נקודת האיזון אם נשים לב שסכומי הגמלה בכסף למעסיק עובד זר בטבלה א' נמצאים בדיוק בין סכומי הגמלה בשירותים בתעריפים 38 ל- 39 ש"ח לשעה בטבלה ב'.  
נחשב במדויק את התעריף השעתי שבו מתקיים שוויון בין גמלת הסיעוד בכסף לבין גמלת הסיעוד בשירותים, בשיטת אינטרפולציה:  
- מי שתלוי במידה רבה מאוד: 38.45 = 38 + (39-38) \* (2,579-2,513) / (2,543-2,513)  
- מי שתלוי לחלוטין: 38.28 = 38 + (39-38) \* (2,902-2,827) / (2,848-2,827)

למי שתלוי במידה רבה מאוד בעזרת הזולת, נקודת האיזון תתקיים בתעריף שעתי של 38.45 ₪ ולמי שתלוי לחלוטין בעזרת הזולת, נקודת האיזון תתקיים בתעריף שעתי של 38.28 ₪ כי רק בתעריפים אלו גמלת סיעוד בשירותים שווה לסכום הגמלה בכסף. מכאן נובע שאם התעריף השעתי המשולם בפועל לעובד הזר נמוך יותר, כדאי למטופל לקבל גמלת סיעוד בכסף. ראוי לציין שנקודת האיזון לא כוללת את ניצולי השואה הזכאים ל- 9 שעות שבועיות נוספות כי ניתן לקבלן רק בדרך של גמלה בשירותים.

|  |  |  |  |  |
| --- | --- | --- | --- | --- |
|  |  | **נקודת איזון** | **גמלה בכסף למעסיק עובד זר** | |
| רמת התלות | שיעור הגמלה | תעריף שעתי בש"ח | מס' שעות שבועיות לטיפול | סכום גמלה |
| בעזרת הזולת | שנקבע למטופל \* | למעסיק עובד זר (כולל זכויות סוציאליות) | בבית באמצעות חב' סיעוד | בכסף |
| תלוי במידה | 150% |  | 16.00 | 2,543 |
| רבה מאוד | 75% | 38.45 | 8.00 | 1,272 |
| תלוי לחלוטין | 168% |  | 18.00 | 2,848 |
|  | 84% | 38.28 | 9.00 | 1,424 |

* טבלה ג'
* אחוזי הגמלה מתוך קצבת יחיד מלאה\*

**תועלת כלכלית**

התועלת הכלכלית במעבר לגמלה בכסף איננה מוטלת בספק וערכי התוספת הכספית למעסיק עובד זר נעים בין 247 ₪ לחודש למטופל התלוי במידה רבה מאוד בעזרת הזולת לבין 690 ₪ לחודש למטופל התלוי לחלוטין בעזרת הזולת, בהתאם לשיעור הגמלה שנקבע למטופל, כמפורט בטבלה ד' להלן:

|  |  |  |  |  |  |
| --- | --- | --- | --- | --- | --- |
|  |  | **תועלת כלכלית/תוספת כספית למעסיק שמקבל גמלת סיעוד בכסף במקום בשירותים** | | **גמלה בכסף למעסיק עובד זר** | |
| רמת התלות | שיעור הגמלה | תעריף שעה מינימלי | תעריף שעה מכסימלי | מס' שעות שבועיות לטיפול | סכום גמלה |
| בעזרת הזולת | שנקבע למטופל | 29 ₪ לשעה | 31 ₪ לשעה | בבית באמצעות חב' סיעוד | בכסף |
| תלוי במידה | 150% | 625 | 493 | 16.00 | 2,543 |
| רבה מאוד | 75% | 313 | 247 | 8.00 | 1,272 |
| תלוי לחלוטין | 168% | 690 | 542 | 18.00 | 2,848 |
|  | 84% | 345 | 271 | 9.00 | 1,424 |

* טבלה ד'

**התפתחויות חקיקה בתחום גמלה בכסף**

* 1. הצעת חוק הביטוח הלאומי-מתן קצבת סיעוד בכסף ישירות לזכאי קובעת תכנית ניסיונית לבחינת דרך חלופית לקבלת שירותי סיעוד, שלא באמצעות גמלת שירותים (גמלה בעין), אלא גמלה בכסף, לפי בחירת הזכאי לגמלה. הצעת החוק התקבלה ב- 26/01/2010 בקריאה שנייה ושלישית במליאת הכנסת.
  2. מנהל המחקר והתכנון של המל"ל פרסם בחודש 12/2010 [מחקר מלווה לניסוי](http://www.btl.gov.il/Publications/research/Documents/mechkar_103.pdf) שממנו עולה כי התמונה הכללית המצטיירת היא שהסדר הגמלה בכסף התקבל ע"י הזכאים בצורה חיובית ביותר בהיבטים של תועלת כלכלית, חסכון בביורוקרטיה ובטרטורים שחוו מול חברות הסיעוד. המלצת המחקר היא להרחיב את האופציה לבחירה בגמלה בכסף לכלל הזכאים לגמלת סיעוד בשיעור של 150% ו- 168% כך שתהפוך להסדר קבוע.
  3. ב[הצעת חוק הביטוח הלאומי (תיקון – שינוי שיעור גמלת הסיעוד שמשולמת לזכאי), התשע"ב-2011](http://www.knesset.gov.il/privatelaw/data/18/3641.rtf) שהונחה על שולחן הכנסת ביום 14/11/2011 ביוזמת ח"כ חיים כץ ושלי יחימוביץ, מוצע:
     1. להעלות את שיעור גמלת הסיעוד המשולמת בכסף משיעור של 80% מקצבת יחיד מלאה, לשיעור של 95% מקצבת יחיד מלאה.
     2. לעדכן את שיעור הגמלה לזכאי שמתגורר באזור ניסוי, כהגדרתו בסעיף 225א לחוק הביטוח הלאומי במסגרת התכנית הניסיונית שלפי אותו סעיף ושמקבל גמלת סיעוד בכסף, כך שגמלת הסיעוד לזכאי לגמלה לפי הוראות סעיף 224(א)(1א) שמתגורר באזור ניסוי תהיה בשיעור של 142% מקצבת יחיד מלאה ושגמלת הסיעוד לזכאי לגמלה לפי הוראות סעיף 224(א)(2) שמתגורר באזור ניסוי תהיה בשיעור של 160% מקצבת יחיד מלאה.
* **נספח א'**
* **דרך חישוב התוצאות בטבלה ב' - הסבר**
* *1. בסיס נתונים לחישוב:*

|  |  |  |
| --- | --- | --- |
|  | * 186.000 | * א. שעות עבודה בחודש: |
|  | * 45.000 | * ב. שעות עבודה בשבוע: |
|  | * 4.133 | * ג. מס' שבועות בחודש: |
| * נתון חשוב, אך לא רלוונטי לחישוב זה | * 23.120 | * ד. שכר מינימום לשעה: |
| * נתון חשוב, אך לא רלוונטי לחישוב זה | * 24.045 | * ה. שכ"ע לעובד סיעוד: |

* *2. להלן דוגמא לדרך החישוב, בעזרת הצגת שאלה:*
* מהו השכר החודשי שתשלם חב' כ"א לעובד זר אם התעריף השעתי הוא 31 ₪ כולל זכויות סוציאליות, ואם מידת התלות של המטופל/המעסיק היא 150% (16 שעות שבועיות) ?
* *תשובה:*
* 16 [[מס' שעות בשבוע X 4.133 [מס' שבועות בחודש] X 31 תעריף לש"ע בש"ח]] ≈ 2,050 [שכר בש"ח]
* *3. השוואה*
* בדוגמא שלפנינו ניתן להיווכח שגמלה בכסף לעובד זר היא 2,543 ₪ בעוד גמלה בשירותים לעובד זר היא 2,050 ש"ח בלבד. כלומר קיים פער בשיעור של 24% או 493 ₪ בחודש לטובת גמלה בכסף.